මේ රටේ ඇතැම් පිටිසර පාසලක ඉගෙනීම ලබන දරුවන් සඳහා හොඳ පුටුවක් මේසයක් නැත. ප්‍රමාණවත් වැසිකිළි - කැසිකිළි පහසුකම් නැත. තවත් අවශ්‍යතා නැත. උසස් පාසල් වල පිහිණුම් තටාක පවා ඇත. මේ ඇති - නැති පරතරය භයානකය. රට හදන්න කැප වී දේශපාලන ක්ෂේත්‍රයට පිවසෙන පිරිසට යම් ප්‍රමාණයක පරිත්‍යාගශීලී වන්නට බැරිනම්, රටකට දැරිය නොහැකි සැප පහසුවක් වෙනුවෙන් නැඹුරුවක් නැතිනම් ඒ අය රටට හිතකර පිරිසක් නොවේ. අපට රටකට දරන්නට බැරි තරම් සුව පහසුව එපා යයි කියන දේශපාලනඥයින් ගැන අසන්නට නොලැබේ. ගිනස් පොතේ ඇත්තේ කුමන හෝ දක්ෂතාව රටට පෙන් වූ දක්ෂයන්ගේ නාමාවලියයි. ඒත් බූරු ඇඳ නිර්මාණය කළ වඩුවාගේ නම් ඒ පොතේ නැත. ඒ හිස් තැන පිරවීමට විදෙසින් රුපියල් හය ලක්ෂයක් වැය කර සැප පුටුවක් ගෙන්වන්නට යෝජනා කළ බලවතාගේ නම ඇතුළත් කළ යුතුය.
දක්ෂතාව රටට පෙන්වූ දක්ෂයින්ගේ නාමාවලිය ඇත්තේ කොහේද?
ගිනස් පොතේ